謁王宣子舍人
作者：王庭珪
朝代：宋

paragraphs: 垂旒畫袞雲繡裳，天子擇日開明光。
臨軒策士必親覽，鴻文獨高翰墨場。
都人爭看狀元出，九衢車馬何煌煌。
貴名一日動天地，破卵插翼飛鸞凰。
螭頭獻納近日月，謂公遠器宜廟堂。
麟符虎節下霄漢，雙旗忽開南斗傍。
朝廷已知弱翁治，行且大用歸巖廊。
江邊野老病初起，始欲杖策窺門牆。